b'\n_START_ARTICLE_\nS\xc3\xa1ndor Szana\n_START_PARAGRAPH_\nS\xc3\xa1ndor Szana sau Alexander Szana (n.18 august 1868 Timi\xc8\x99oara - m.3 mai 1926 Budapesta) a fost un medic pediatru \xc8\x99i asistent social maghiar, evreu originar din Banat, pionier al puericulturii, care a activat \xc3\xaen Banat \xc8\x99i \xc3\xaen Ungaria.\n_START_SECTION_\nBiografie\n_START_PARAGRAPH_\nN\xc4\x83scut la Timi\xc8\x99oara \xc3\xaentr-o familie de evrei, S\xc3\xa1ndor Szana a studiat medicina la Universitatea Franz Josef din Cluj \xc8\x99i a practicat pediatria \xc3\xaen ora\xc8\x99ul natal, \xc3\xaen vremea Imperiului Austro-Ungar. _NEWLINE_\xc3\x8en aul 1899 el a \xc3\xaentemeiat la Timi\xc8\x99oara un spital pentru copii orfani, iar \xc3\xaen anul 1900 o policlinic\xc4\x83 pediatric\xc4\x83. Szana a desf\xc4\x83\xc8\x99urat o intens\xc4\x83 activitate de educa\xc8\x9bie sanitar\xc4\x83 \xc3\xaen problema ocrotirii s\xc4\x83n\xc4\x83t\xc4\x83\xc8\x9bii sugarilor \xc8\x99i a copiilor abandona\xc8\x9bi. \xc3\x8en 1898 a \xc3\xaenfiin\xc8\x9bat la Timi\xc8\x99oara un buletin medical lunar Unsere Gesundheit (Sanatatea noastr\xc4\x83, \xc3\xaen limba german\xc4\x83) pentru informarea popula\xc8\x9biei. Szana s-a stabilit ulterior la Budapesta, unde a predat cursuri de \xc3\xaengrijire a sugarilor \xc8\x99i copiilor. \xc3\x8entre anii 1909-1921 a lucrat ca Medic \xc8\x99ef al Orfelinatelor de stat din Budapesta  \xc8\x99i consilier regal._NEWLINE_\xc3\x8en spiritul epocii, Szana s-a interesat de teoriile de eugenie - \xc3\xaembun\xc4\x83t\xc4\x83\xc8\x9birea biologic\xc4\x83 a rasei sau a na\xc8\x9biunii - preconiz\xc3\xa2nd, \xc3\xaen scopul atingerii acestui obiectiv, m\xc4\x83suri de ameliorare a s\xc4\x83n\xc4\x83t\xc4\x83\xc8\x9bii popula\xc8\x9biei, de ocrotire sanitar\xc4\x83 a copiilor \xc8\x99i familiei, programe de asisten\xc8\x9b\xc4\x83 social\xc4\x83._NEWLINE_\xc3\x8en anii 1901 \xc8\x99i 1906, Dr. Szana a ini\xc8\x9biat la Timi\xc8\x99oara primele cursuri din Regatul Ungariei de \xc3\xaengrijirea sugarilor pentru asistente sanitare pediatrice, \xc8\x99i a publicat manuale cu acest subiect'